נגיף הקורונה הקטלני לא מפסיק לגבות קורבנות, והפעם מדובר באמו של דמות מוכרת ואהובה בספורט – פפ גווארדיולה. מנצ’סטר סיטי הודיעה היום (שני) כי דלורס סאלה, אמו של המאמן המצליח של התכולים, מתה כתוצאה מהנגיף כשהיא בגיל 82.
ממנצ’סטר סיטי נמסר: “כל מי שקשור למועדון שולח את תנחומיו לפפ בזמנים הקשים האלו עבור פפ, משפחתו וחבריו”. לגווארדיולה שזכה עד כה בשבעה תארים עם אלופת אנגליה יהיה זמן להתאבל עם קרוביו כיוון שהפרמייר ליג לא מתקיימת עד להודעה חדשה.
כזכור, רק בשבוע שעבר תרם גווארדיולה כמיליון אירו למחלחמה בקורונה בספרד. לאחר ההודעה הרשמית על הבשורה הכואבת, קבוצות נוספות בפרמייר ליג הצטרפו לתנחומים, ביניהן ארסנל, ליברפול, אברטון, ריאל מדריד וברצלונה.